146 



séről minél előbb gondoskodjanak, mely czélra a következő eljárást 

 ajánlotta : 



»A meglepett almafák petróleummal beecseíelendők és nyomban 

 utána bemeszelendők ; fiatalabb fáknál a petróleumot 2 5 rész vízben 

 kell felereszteni. Ha a vértetű már a fiatal ágakat is ellepte, akkor 

 ezeket az ágakat le kell nyesni és elégetni. Ez az eljárás mindannyi- 

 szor ismétlendő, valahányszor a vértetű újra mutatkozik. Oszszel az 

 illető fák tövéhez oltatlan mész helyezendő ; mert a rovarok egy ré- 

 sze az almafák felső gyökerein telel át és tavaszszal onnan mászik 

 fel a törzsre és ágakra. Az oltatlan meszet, a melynek mennyisége a 

 fa korától függ, mintegy másfél arasznyi mélységre kell közvetetlenül 

 a fa töve körűi helyezni és aztán földdel bekapálni. « 



Tekintettel arra a veszélyre, mely a vértetű elterjedésével az 

 ország gyümölcstenyésztését fenyegeti, igen kivánatos volna , hogy a 

 vértetü-lepett fák fertőzetlenítésére az egyes birtokosok mindenkor 

 szorosan köteleztessenek, és hogy facsemeték és oltógallyak kivitele 

 a fertőzött kertekből szigorúan betiltassék- A földmívelési miniszté- 

 rium ennélfogva fel is hívta úgy Pozsony- és Mosonymegyét, mint 

 Arad sz. kir. városát, hogy igyekezzenek ebben az értelemben meg- 

 felelő szabályrendeleteket alkotni és azoknak pontos végrehajtásáról 

 gondoskodni. 



Nemzetközi phylloxera-congressus. — A turini országos ki- 

 állítás alkalmából az olasz kormány 1884. augusztus 8-tól 15-ig 

 Turinban nemzetközi phylloxera-congressust rendez, melyen a phyl- 

 loxeraügyre vonatkozó összes kérdések megvitatás alá fognak kerülni. 

 A congressus össze lesz kötve egyszersmind a phylloxeraügyre vo- 

 natkozó nemzetközi kiállítással. 



A phylloxera Horvátországban. Drávántúli megyéinkben 



a phylloxeravész fellépése 1883 végéig csak három, Zágrábtól nyu- 

 gatra fekvő községből volt ismeretes. Ez idén azonban reá akadtak már 

 Zágrábtól délnyugatra Jaszka vidékén, sőt felfedezték a Szerénység- 

 ben is Kamenicz táján. A horvát-szlavón tartományi kormány a fer- 

 tőzött községek szőlőit azonnal zár alá helyezte és ezen alkalomból 

 az összes alárendelt hatóságokhoz a következő körrendeletet intézte : 

 »1. A sima és gyökeres szőlővesszőkkel való forgalom csak 

 az egyes községek területén szabad. 



2. Egyik küzségből a másikba, bármily közel feküdjenek azok 

 egymáshoz, úgy a gyökeres, mint a sima szőlővesszőknek szállítása 

 feltétlenül tilos. Ez a tilalom kiterjed az azon alispánsági iskolákban 

 termelt szőlővesszőkre is, mely alispánságok vagy járáshatóságok te- 

 rületén a phylloxera constatáltatott. Szabad azonban ez a forgalom 

 az illető alispánsági területen vagy járáson belül a hatóság ellen- 

 őrzése mellett ott, a hol phylloxera nincs, az alispánság vagy járás- 

 hatóság egész területén. 



3. A vészlepettnek talált szőlő különös felügyelet alatt tartandó. 

 Ilyen szőlőből tilos a szölővesszőknek, fáknak, csemetéknek, szőlő- 

 fürtnek és gyümölcsnek kivitele. 



